Bissie, Frans sal All Blacks kan pak - LionsWorld Forum
Bissie, Frans sal All Blacks kan pak
Quote Reply Topic: Bissie, Frans sal All Blacks kan pak
Posted: 24-Jun-2018 at 7:52am
Bismarck du Plessis en Frans Steyn is albei vir die Rugbykampioenskap beskikbaar nadat hul Franse klub, Montpellier, ná mediese toetse ’n stokkie voor hul deelname aan die toetsreeks teen Engeland gesteek het.
Hul betrokkenheid by die Springbokke kan nou onder meer daarvan afhang of Rassie Erasmus hulle steeds as deel van sy Wêreldbekerplanne beskou.
Rapport se inligting is dat hulle die toetsreeks teen Engeland wél weens beserings misgeloop het.
Montpellier het die Maandag voor die Bokke se eerste toets teen Engeland ’n mediese verslag aan die Bok-kamp gestuur.
Daarvolgens het Du Plessis met ’n nekbesering gesukkel, terwyl Steyn sy skouer in die Top14-eindstryd teen Castres beseer het.
Nadat hulle die verslag ontvang het, het die Bokke besluit om nie self toetse op Du Plessis-hulle te doen óf om hulle na Suid-Afrika te laat vlieg nie.
Rassie Erasmus was in ’n wedloop teen tyd gewikkel en het besluit om eerder sonder hulle in die Engelse reeks klaar te kom.
Du Plessis sukkel glo al geruime tyd met sy nekbesering. Of dit ernstig genoeg was om hom uit die eerste toets op Ellispark te hou, kan bevraagteken word, omdat hy al ’n ruk daarmee speel.
Hy wou met alle mag vir die Bokke speel en was uiters teleurgesteld dat sy klub dit voorkom het.
Sy klub, nie hyself nie, het hom ná die mediese toetse verhinder om die Bok-trui weer die eerste keer sedert 2015 te dra.
Steyn se skouerbesering is ernstiger. As hy hom wel die Dinsdag voor die Ellispark-toets by die Bok-kamp aangesluit het, soos aanvanklik tussen Erasmus en Montpellier ooreengekom is, sou sy skouer hom minstens uit die toetse in Johannesburg en Bloemfontein gehou het.
Erasmus sal binnekort begin met sy beplanning vir die Rugbykampioenskap, waarvan die eerste toets op 18 Augustus in Durban teen Argentinië is.
Dit word verwag dat Erasmus voor dan met Du Plessis-hulle sal vergader.
Quote Reply Posted: 24-Jun-2018 at 7:53am
Ek sou eerder aanbeweeg
Quote Reply Posted: 24-Jun-2018 at 8:33am
Quote Reply Posted: 24-Jun-2018 at 9:21am
Los hulle met die 2 is daar altyd issues of houdings....beweeg aan en verby die 2